
VON SANT MARTIN. 

1. LEGENDE. 

bl.l86b Martinus was geborn von Ungerlant üz der stat Sa- 
^P- ^' baria ; doch wart er erzogen zu Papia in Lamparten und 
sin vater under den keisern Constantino und Juliäno der 
a. a. 0. ritterschaft meister was. dirre Martinus was von sinre 
sp. 2. Jugend üf vol gotelicher gnoden. do von lief er wider 5 
sinre fründe willen dö er zwelf jör alt was in der kristen 
geselleschaft und liez sich den glouben leren, ez beschach 
daz in disen ziten die keiser gebutent, daz die jungelinge 
soltent den keiseren zu dieneste bereit sin; hievon be- 
schach daz sant Martin dö er funfzehen jör alt was, muste 10 
die ritterschaft an sich nemen. also saz er üf und reit 
nüt m6 denne mit eime knehte; demselben diende er me 
denne ime der kneht diende. dike zöch er ime sine schuhe 
abe. er reit eins möles durch die stat Wiene; dö lag ein 
blözer armer dürftige an der porten ; der hiesch daz al- 15 
musen. dö hielt Martinus stille und dö er nüt anders en- 
hete daz er im gaßbe, dö zöch er sin swert und sneit 
sinen mantel in zwei teil und gap dem blözen dürftigen 
ein teil ; daz ander behielt er an. des nahtes dö noch kam 
unser herre für in und was gekleidet mit dem stüke sines20 



mantels, daz er deme dürftigen hette geben, dö sprach 
unser herrö zu den engein die nebent irae slundent: wie 
daz dirre Martinas noch nüt gedöufet st; doch hat er mich 
mit disem kleide gekleidet, do dirre Martinas ahzehen 
5jor alt was dö liez er sich döufen. dö nöh bleib er an , 
sinre ritterschaft zwei jör. hie zwischent köment die 
hünen in Frankrich: dö wolte der keiser Juliänus wider 
sü striten. dö von besoldete er sine ritter mit grözem 
gute; des geltes wolte Martinus nüt emphöhen. me er 

10 sprach zu dem keiser: ich bin ein ritter Kristi; dö von 
zimet mir nüt wider die weit zu fehtende. dö sprach der 
keiser: er gaßbe die ritterschaft von forhten üf nüt von 
gnöden. dö sprach sant Martin : keiser daz du sehest daz 
ich diz nüt von lipltcher forhten du, so wil ich blöz öne 

15wöfen der erste sin in deme strtte und wil in dem namen 
Jesu Kristi die schar der hünen blöz durch brechen un- 
fürsSret. dö hiez der keiser sant Martin halten daz er 
diz follebraehte daz er sich fürmezzen hette. des andern 
dages köment maDre dem keiser daz sich die hünen in des 

2okeisers lant woltent geben mit allem irme gute. alsöbl.l87a 
wart sant Martin der ritterschaft lidig. dö von für er zu ^^' ^' 
sant Hilärio dem bischofe von Pazzowe; der wihete in 
akoluthus. dö noch wolte er zu sinen fründen farn daz 
er in riete zu dem glouben. also kam er vnder röuber in 

25 dem gebirge. dö slüg einre mit sinre akes noch sime 
houbte. den streich übertrug der ander röuber mit sime 
arme, doch so bundent sü ime sine hende hinder sinen 
rücken und göbent in eime zu behütende, dirre frögete 
in ob er sich nüt sere forhte; antwurt Martinus: ich wart 

30 Die so sicher; wenne gottes erbermede ist in aller be- 



trubnis bi den stnen. also begunde er dem röaber bredigen 
so lange unze er in bekerte zu dem glouben. dö fürte in 
der röuber wider üf die rehte strözen und bezzerte er do 
noch sin leben, do er nu für Meilon k^m do begegente ime 
der tüfel in menschlicher gestalt und frögete in war er ^ 
wolte, antwurt Martinus: dö got hin wil. sprach der tüfel 
wo du nu hin körnest do widerstöt dir der tüfel. dö sprach 
sant Martin: unser herre sol min helfer sin, so erforhte 
ich nüt waz mir die weit dut. 

dö fürswant der tüfel. also kam sant Martin und be- 10 
kerte $ine muter. dö bleip sin vater in sime unglouben. 
in disen ziten slunt der ungloube Arriäni üf durch die weit, 
deme widerstunt er so sterkliche daz er darumb vil sere 
geschlagen wart und üz sinre stat geworfen, also kam er 
gön Meilon, dö büwete er ime ein klöster, dö köment die 15 
Arriäni wider in und fürtribent in üz der stat och. dö 
für er alleine mit eime priester in die insel Galinaria ge- 
nant, dö wonete er so lange unz daz er enphant daz sant 
Hilärius wider üz dem eilende wart gerüfet; dem für er 
engegen und büwete dö b! Pazzowe ein klöster. dö inne 20 
hette er einen den lörte er den glouben; der erstarb öne 
den touf. dö trug in sant Martin in sine zelle und sprach 
sin gebet über in. dö wart er wider lebende. — in disen 
ziten hette daz folk von Thürona nüt bischofes. dö von 
a.a.O. bötent sü den höbest vpib sant Martin, den sazte er wi-25 
sp- 2- der sinen willen bischof. also mohte er des folkes unge- 
sliimekeit nüt liden. dö von büwete er ime ein klöster 
zwo milen von der stat. dö inne wonete er mit ahzig 
jungern ifi strengem geistlichem lebende, dö engedrank 
man nie keinen win in dem klöster; er waere denne siech. 30 



dise wurdent so follekotnen bi ime, daz ir uil bischofe 
wurdent gesezef. in andern statten, in den ztten erete 
man einen für einen martiler in dem lande: des leben 
and sterben künde sant Martin niergent b^schriben finden 
5dö von ging er über sin grab und bat unsern herren, daz 
er ime kund dsßte des menschen leben, dö erschein ime 
neben sinre lirken siten eine schwarze schette. daruz 
sprach eine stimme: ich bin ein morder gewesen und bin 
erdötet umb mine missedöt. dö hiez sant Martin den al- 

lOtär zerstören, der in diz menschen ere was gebüwen. 

einre frowen was ir eingeborn sun erstorben, dö von 
bat sü sant Martin , daz er sü über iren döten sun tröstete, 
also knüwete er mitten üf dem felde nider und bat über 
daz kind. dö slünt ez üf wider lebende, von disem zeichen 

15 wurdent vil beiden geloubig. 

sant Martin was so demütig , daz er zu Paris einen 
gar unreinen üzsezigen menschen küssete. dö von wart er 
za stunt reine und gesunt. niemer gesach man in gesizen 
in der kirchen. 

20 eins möles slundent Severus und Gallus vor sant Mar- 
tins zelle. dö hörtent sü lüte mit ime reden, also seite 
er in heimeliche, daz Maria gottes muter mit sant Agnes 
und sant Tekla, sant Peter und sant Paulus wörent b! mir, 
die dike mich tröstent. disen Martinum gesach nieman 

25 zornig noch weinen noch lachen, in slme herzen was nüt 
denne miltekeit und fride. 

sant Martin reit eines möles üf sime esele in swarzen 
kleidern. dö begegentent ime vil ritter üf rossen , die be- 
gundent schuhen ab sinem swarzen mantel. dö von sprung- 

30ent sü abe der rehten strözen. dö stigent die ritter vil 



balde abe und schlugent saut Martin mit füsten gar sere. 
dö stont er vil stille und bot In sinen rücken gar getultek« 
liehe, do sü von ime köment, do worent ire ros alle so 
bl.l87b stetig worden, daz sü von stat nüt mohtent komen unz daz 
^P' ' die ritter wider zu san^ Martin koment und gnode bötent. 5 
one underloz betete sin munt, alle ztt, waz er anders 
wirke te. 

sant Martin kam eins möles müde in sin bislüm. do 
von hettent ime sine priester ein weich bette bereit ; des 
nahtes nam er ' daz bette und warf ez von ime und leite lo 
sich üf daz strö. des nahtes wart daz strö enzündet und 
fürbrante die zelle und alles daz darinne was und sine 
kleider von sime libe ; doch wart er nüt fürs8ret. 

dirre sant Martin sach lange sinen döt ime nöhen. also 
für er in daz bistdum. dö wonete er so lange unz er 15 
swachheit sines libes empfant. do seite er sinen jungern 
daz die zit sines dödes ime nohete. dö begundcnt sü alle 
weinen und spröchenl: ach heiliger vater ! warumb wilt du 
uns lözen oder weme wilt du uns enpfelhen. noch dime 
döde werdent dine schaBfelin von den Wolfen zerstöret. 20 
dö weinde sant Martin mit sinen jungem und sprach: 
herre! bin ich dinem folke üf erden noch ein nötdurft, so 
enflühe ich nüt die arbeit : dö von werde din wille an mir 
follebröht. diz sprach er in eime zwifel, wenne er für- 
liez die junger nüt gerne, doch wolte er nüt lenger von 25 
Jesu Christo sin gescheiden. also lag er üf der erden in 
sime hffirinen kleide und hub sine ougen und sine hende 
allezit mit andaehtigem gebete üf in den himel. dö bötent 
in die junger, daz er sich üf eine site wante, daz er desto 
kreftiger wsre. dö sprach er: vil lieben bruder, löntso 

mich iigen daz ich den himel ane sehe, also sach er den 
täfel nebent ime stön« dd sprach er: waz stost du do, du 
blutiges tier? du findest nüt unreines an mir. die schoz 
Abrahae sol mich enphöhen. mit disen werten gap er 
5sinen geist zu himei, noch gottes geburt über vierhundert 
ses und sehzic jör ; sines alters in dem einen und azigisten 
jöre. dö erglast. sin antlit also eines engeis; do hörte man 
die engel in mit grözem schalle zu himel füren. 

do stunt ein krieg üf unter den von Pytania, dö er 

lOdot was und under den von Türona, do er bischof was. a.a.O. 
also beschach daz des nahtes <9fe Thüronenses den licho- ^^' 
men stölent und liezent in über die müre üz der stat und 
leitent in in ein schif und furtent in gdn Thüronis. dö sü 
in euch dö noch mit Sren begrubent. üf diso ztt also er 

15 von dirre well schiet, hörte der bischof von KoUe Severi- 
nus die engele sine sSle mit grözen fröuden füren ze hi- 
mele. üf dise ztt erschein er stnem jungern Sevöro mit 
eime fürnaemen antlide mit lühtenden ougen in wizem 
kleide und steig üf zu himele. üf dise stunde hette sich 

20 sanrAmbrösius zu Meilön üf den altär geneiget, als ob er 
schliefe, wol drier stunden lang, dö kam sin epistoler zu 
ime und sprach: vater, wärumb foliebringest du die messe 
nüt? daz folk hat din lange gewartet, antwurt er: ir sul- 
lent üch diz nüt lön betrüben, wenne mtn bruder Martinus 

25 ist von dirre weit gescheiden. dö bin ich gewesen und 
hän sine lipbefilde begangen; doch hont ir mich zu schiere 
gewecket daz ich die jungeste collecte nüt möhte foUe- 
bringen, dö merketent sü den dag und die stunde und 
enpfundent dö noch daz diz alsus was ergangen. 

30 sine kappe furtent die künige von Frankrich dö noch 

alle zit an so sü zu strite soltent faren: dö von wurdent 
die cappelläni genant, die der cappen hüten t. 

ez was in den ztten, do sant Perpetuus den lichomen 
sancti Martini wolte tragen in sine kirche, die er ime er- 
lieh bereit hette. dö trug ein blinde einen lamen üf sime 5 
halse und wtsete der Jame den blinden die strözen. also 
erbetelten sü gröz gut. dise hörtent sagen, daz sant Mar- 
tin allen siechen ire gebresten abenaeme, wä er für sü 
wurde getragen, do von begundent sü fliehen und woltent 
sich fürbergen , daz sü iht gesunt wurdent , wenne sü irre 10 
gebresten grözen nuz hettent. üf der strözen begegente 
in sant Martini heiligdum. dö von wurdent sü gesunt wi- 
der ires herzen willen. 

von ime sprichet sant Ambrösius: der ssälige Mar- 
tinus het vütempel der abgötter zerstöret, er het daz 15 
zeichen aller miltikeit üfgerihtet; er het die döten erquiket, 
bl.lSSadie besezzenen erlidiget; maniger hande gebresten het er 
^P' ^' dem menschen abgenomen. er was so foUekomen, daz er 
mit stnem mantel Jesnm Christum kleidete, ö du ssUge 
miltekeit, die Gott selber wirket! ö du heiliger mantil der 20 
den künig kleidet und den ritter! herre! billfch hast du 
ime die göbe dines glouben geben, billich hast du ime 
erloubet daz er die kezer überwunde, was wilt du ime 
geben umb daz opfer sines libes? sitdu dich ime erzouget 
hast umb ein stuke stnes kleides. er tet soliche arzenie 25 
geben slnen flehigen , daz er sü mit sinre gesiebte und mit 
sIme gebete hat behalten. 

2. HOMILIEN. 

a. 

Ecce saoerdos magnus, qui in diebns suis pla-bi238b 
cuit Deo U.S. w. Wir lesentvon eime künige, der hatte eine ^^' 
gröze stat: gar ungesunt von bösem lüfte und do von kam 
der künig selten in die stat. nu besante er die burger in der 
5 stat und sprach : stt ich von bösem lüfte nät b! tich mag 
gesin j so wil ich üch einen voget und einen helfer geben, 
der ist ein höher man und ist wolgefallen alle sine dage; 
wan er ist ein rehter man und ein süner und waz üch 
wirret, daz mag er üch wol gehelfen, in gelicher wise hat 

10 Gott der himelische künig geton. die kristenheit ist Got- 
tes stat, dö er vil gerne inne wonete. nü ist leider die 
selbe stat mit leide und mit grözen untrüweft so sgre be- 
möset und so gar unflaetig worden, daz Gotte do inne nüt 
zimmet zu wonende und doch wil er unser nüt fürgezzen; 

15 wanne er uns mit sinem blute und mit s!n selbes übe ge- 
koufthätund hat uns geben einen voget: daz (ist) der herre 
sancte Martin ; ' der ist ein höher priester und von edeler 
geburt und' was so edel an sime siten und an lügenden, 
daz man von ime singet und liset, daz er under anderen 

20bihteren lühtet rehte also ein rose, er gefiel euch Gölte 
wol bi sinen tagen durch drie tugent, die an ime wörent. 
er was so gar demmütig, daz er stn selbes knehte sine 
schuhe üz zöch und ime diende. er was euch so gar 
milte, daz wir von ime lesent: dö er ritter w^s worden 

25 und einis tages in eime kalten weiter mit sime gesellen 
riten solle; dö sach er an der slrözen einen vil armen 
menschen in grözem froste sizen und bat daz almusen. 

DU ritent sü alle für und göbent ime nüt. dö halte sant 
Martin nüt bi ime, dö mite er den armen man möhte ge- 
hl 239a frosten, denne stnen mantel. denselben zucket er abe ime 
®P* ' und gap in halp dem dürftigen, von der selben milte ge- 
fiel er Gotte so wol, daz Gott mit sinen engein des selben 5 
nahtes vor ime erschein und hatte sich gewunden in den 
selben mantel, den er dem armen gab und sprach also: 
sehent mit dem kleide hat mich gekleidet Martinus. soltcher 
milte begie sant Martin vil bi stnen tagen; do von üch 
lange waere zu sagende. 10 

er was ouch so gar barmherzig, daz wir von ime 
lesent: da in Gott von dirre weit wolte nemen und ime 
sinre arbeit wolte Ionen und er siechen begunde und ziehen 
zu dem tode, dö begundent in die lüte sere klagen und 
weinen und spröchent also: herre, warumbe wilt du von 15 
uns scheiden und wen wilt du uns lözen? joch werden uns 
anefehten nach dime töde die freidigen wolfe. dö erbarmet 
in ire klage so sere, daz er sprach: herre! s! ich dinem 
folk nüze und frum, so wil ich noch gerne arbeit mit dime 
folk Itden, ob ez din wille st oder ist. 20 

mit den drin tugenden fürdiende sant Martin unserm 
herren daz an, daz er ime wol gefiel- und in erhöhet in 
dem himelrich vnd hat in uns zu helfer geben und zu 
tröste in allen unseren noten. dö von bittent hüte den 
heiligen herren sant Martin, slt er uns zu helfer ist geben, 25 
daz er uns helfe wä wir Gott von uns fürtriben hant mit 
valsche und mit untrüwen und mit andern dcßtlichen Sün- 
den daz wir reine werdent von allen unsern Sünden und 
daz got wider zu uns komen muze mit stnen gnöden und 
uns helfe von allen unsern nöten an übe und an sele. amen, 30 

uns sagent ouch die heiligen daz er reht er funden 
wart; wapne wir lesent von ime also : do er an sime döt- 
bette lag, do sach er vor ime den tüfel ston und warte 
ob er üt teiles mohte gehaben an sinre sSlen; do sprach 

' 5 er z& dem täfel: wämmb stost du dö? du qnfiaetiger 
tüfel; ja findest du an mir nüt ungerehtes und ouch keinen 
teil an miure s§len. wS, herre Gott! dö der boese do 
teiles wartet an sant Martins s61e, der s6 gar tugentlich 
und so gereht gen Gotte was, do von weiz ich daz wol, 

10 daz die tüfel grözen gewalt begönt an der armen sündera. a. 0. 
sdle. do von bittent büt sant Martin, daz er uns helfe wä ^^' 
kein unreht an uns st, daz die leidigen tüfel keinen gewalt 
an uns begönt an unsem lösten ztten. 

wir lesent ouch von sant Martin, daz er ein suner 

15 was in der ztt des zornes; wanne man liset von ime, daz 
er b! sinen ziten vil manig urlüge hat gestillet, dö von 
üch lange zu sagende waere. stt er nu ein suner heizet 
und uns zu helfer ist geben, so suUent wir in hüte bitten, 
wo wir mit den Sünden Gottes zom hänt verdienet, daz 

20 er uns mit Gotte fürsune und därumb suUent ir sant Mar- 
tin loben nüt mit den starken trunken in dem winhüse also 
eteliche lüte wönent, man solle sant Martin loben mit vaste 
trinkende und waere daz wör, so betten wir vil heiliger 
guter lüte in disem kirchspei, die keinre naht schonent, 

25 sü sizent z& dem wine unz an den tag. die lobent sant 
Martin nüt: sü lobent des tüfels dohter, die heizet die 
gutikeit, die wirt nimer vol noch söt; und mit demselben 
lobe gewinnet man nüt danne krankeit an dem llbe. ez 
hat vil maniger nehtin sant Martin gelobet, mit grözen 

30 trunken und gewinnet d&r an nüt anders denne daz ime 



13 

hüte daz honbet w£ tut und get also eine toube gans. 
also sullent ir sant Martin nüt loben; ir sullent in loben 
mit andäht und mit gebete und mit almusen und sullent 
hüt hie mit andAht und mit ztihten stön unze Gottes die- 
nest uollendet wirf, daz hüte der heilige herre sant Mar- 5 
tin von uns gelobet und gedret werde, daz wir vor Gotte 
von ime gelobet und ge^ret werdent und gefurdert: daz 
helfe uns der vater u. s\ w. 

daz ir nu dester gerner 6rent den heiligen herren sant 
Martin mit üwerm almusen, so wil ich üch ein schone 10 
zeichen sagen, daz er begieng mit eime sünder. ez was 
rtcher man, und hatte gätes vil und was dö mite böse, 
daz er weder durch Gott durch &re willen nieman nüt 
engab. nu was er gesezzen in einre pharre, dö was sant 
Martin hüsherre, als er in maniger pharren ist. nü ge-15 
schach also, daz man an sant Martins dag stüre bat zu 
den liehtem. dö nam ein man daz buch in die hant und 
bl.239bging samnen under den lüten und do er kam zu dem ar- , 
sp- 1- gen manne und in ouch umb stüre bat, dö sprach er: ich 
hän eineh phenning bt mir, den wil ich hüte für trinken 20 
sant Martin zu lobe und zu Sren. dö zucket ime der 
samner in sime schimphe den hut abe sime houbet und 
sprach also: ir mussent gewerlich üwer stüre zu dem 
liehte geben und trug den hüt von ime dannan. nü schä- 
met sich der man vor den lüten und löste den hüt mit 25 
eime phenninge. nü geschach daz kürzlich, daz er be- 
gunde siechen und wart so unkreftig, daz im die spräche 
fürlag und mit sinen ougen daz sin hüs vol tüfel kam und 
trungen vast zu ime dö er lag. nü köment ouch die hei- 
hgen engel und woltent die söle fristen ob sü möhtent. 30 

dö man wegende wart ubel und gut das er getdn hatte 
bi sinen tagen, dö wäg daz übel so verre für daz 
gute daz die heiligen engel mit leide begundent wichen, 
zuhant kam sant Martin und brahte mit ime den hut den 
5 er do löste von dem samner und warf in üf die wöge; dö 
überwog dennoch daz übel, dö %reif sant Martin mit sinre 
hant an die wöge, und bat Gott daz er ime den sunder 
gebe, zuhant mustent die tüfel entwichen, dö sprach sant 
Martin zu deme siechen manne: ich hän dir durch din 

lOalmusen, daz du in mimo nameh geben fristunge dines 
libes erworben, daz du dich noch bezzerst und hat dir 
Gott erzöuget; daz er allen den hilfet in iren nöten, die 
sine heiligen und sine frünt mit alm&sen erent. also ge- 
nas der man mit sant Martins hilfe und wart in gottes 

i5hulde funden. dö von rate ich üch allen, daz ir den guten 
sant Martin den grözen nöthelfer hüte erent und üwer 
stüre gent zu dem gotteshüse daz er üch helfe von allen 
üwern nöten und angesten die üch anellgent an libe und 
an sele und üch euch daz helfe daz ir aber dis heiligen 

20 höchzit gelebent mit fröuden. daz helfe uns der vater und' 
der sun u. s. w. 

Oculi sapientis in capite ejus; oculi stult-bl.239b 
orum in finibus terrae u. s.w. Disewort, die seit uns ^^' 
der wise Salomon und betütent sich also: des wisen ougen a. a. 0. 
25sint in simehoubte; aber desunwisen sintandem ende der ^^ 
weite, der wise man, des ougen in sime houbte sint, daz 
was der gute sant Martin, des höchzit wir hüte begönt wie 
daz was, daz wollent wir üch bescheiden mit der Gottes helfe. 

der gute sant Martin wa^ wise wider dise weit und 
wider sinen lip und wider den tüfel; wanne dise drü ding 
vehtent den menschen an die wilö er lebet in der weit, 
darumb sol ein ieglich mensche wtse s!n. der erste vient, 
der den menschen anevihtet, daz ist dise weit, die weit 5 
vihtet den menschen an mit fräzheilr, wanne sü zouget dem 
menschen alle weltliche §re und allez daz zergengltche 
gut und flizltch wie sü des menschen herzen müge ge- 
mugen zu ir und bringen in die fräzheit. dovon sol dem 
menschen wisheit biwonen und sol dirre weite wider ston 10 
mit der milte ; wanne er sol diz zergengltch gut fürsmaehen 
und sol daz teilen mit den dürftigen: also der gute sant 
Martin hat getön. der gute sant Martin was ein ritter 
und diende den fürsten umb ir gut und was er möhte be- 
jagen und gewinnen mit sime dienest und mit sinre ritter- 15 
Schaft, daz teilet er allez under die armen lüle und be- 
hielt ime selber ntit mßr denne so vil er bedorfte zu sinre 
nötdurft. daz was eine groze milte an ime. er det öch 
me : Jr reit zu einem mole mit sime herren in eine stat 
und ander ritter mit ime. dö sü köment an daz burgtor20 
der stat, do widerfür ime ein dürftiger gar naket; dö 
weite ir keiner dem dürftigen nüt geben, dö in aber sant 
Martin ersach, dö erbarmet er sich über in und hatte nüt 
an nüwen einen gürtel und einen mantel. dö nam er den 
mantel und sneit in in zwei mit stme swert und gab ein 25 
teil dem dürftigen ; daz ander teil det er umb sich, in der 
selben naht erschein ime unser herre Jesus Christus und 
hatte an des manlels teil, daz sant Martin dem dürftigen 
hette geben und sprach zu den engein also : daz gewant 
hat mir geben Martin, dö bi mugent ir wol merken : daz 30 

ir den dürftigen gebent , daz hänt ir geben dem, almeh- 
tigen Gotte. also überwant der gute sant Martin dise weltbl.240a 
mit sinre milte. daz was ein gröze dSm&t an ime und ^' 
groz wist&m. der ander vient der uns anvihtet, daz ist 
5 unser eigin lip. der lip vihtet uns an mit dem bösen ge- 
löste; wanne des menschen Itp wil wol geezzen und ge- 
trinken und sanfte ligen und wunschlich leben, dö von 
sullent wir ime widerstön mit der mäze und mit der 
kuschen und sullent in widerziehen von dem unzime- 

10 liehen gelüste , also der gute sant Martin det. 

der gute sant Martin wart siech und wiste wol, daz er 
sterben solte. dö kam zu ime sin kappelön und ander 
herren ein michel teil ; wanne er was zu selben ziten ein 
bischof worden, do sü sohent, daz er so armekiichen lag; 

15 wanne er lag in dem stoube und hatte nütunder imedanne 
ein haßrin hemede, daz was so rüch, daz ez im sSre we 
det. dö bötent sü in , daz er doch strö hieze under sich 
legen, dö antwurte in der gute sant Martin und sprach 
also : ez sol ein iegelich mensche sterben nüwent in der 

20 kestegunge sines libes. also überwant der gute sant Mar- 
tin sin eiginen lip mit hartem lebende , daz er leit in dirre 
weit. 

der dirte viant, der den menschen anevihtet, daz ist 
der tüfel. der tüfel vihtet die menschen an mit der höch- 

25 fart. därumb sol ime der mensche widerstön mit dömut, 
als der gute sant Martin hette gröze demut an ime. wanne 
die wile er ritter was, dö hette er nüwen einen kneht, 
der mit ime reit und dömütiget sich so vll wider in , daz 
er ime dike sine schuhe abzöch. 

30 also überwant er den tüfel mit sinre dömut. dö von, 

dö er sterben solte, do sach er den tüfel bi ime stön und 
sprach zu ime: >faz suchest du hie boeser geist? du hast 
kein teil an mir; wanne daz wunnenkiich paradls emphöhet 
mine s§ie. dö e; daz gespracb, dö für sine heilige sele 
zu hant üz sime lichuman und wart gefurt zu den engelu 5 
in daz himelrich. do bi mügent ir och wol merken , daz 
er wise was; wanne er über want disu weit, also ir hant 
gehöret und och deti tüfel. daz was ein grözer wistüm 
an ime. dö von sprichet die heilige geschrift von ime, 
daz wir üch zu dem ersten hant geseit, daz dö sprichet: lO 
a. a. des wisen ougen sint in sime houbete. wölez was daz 
^^' houbet dö des guten herren sant Martins ime stündent sine 
ougen? daz was der almehtige Gott, wanne der almehtige 
Gott ist unser houbet, so sind wir alle sine gelider. unde 
apostolus: Caput mulieris vir: des wlbes houbet ist der 15 
man. an demselben houbete stündent alle zit des guten 
herren sant Martins ougen; wanne ime was unser herre 
so liep^ daz er in nie fürliez von sinen ougen. därumb, 
wo er hine ging, so sach er alle zit üf gegen Gotte, daz 
ettelich wöndent, er dete es vor unsinnen. er det ez aber 20 
därumbe wanne er wiste wol daz dö waere der almehtige 
Gott, der sin houbet was. dö von sprichet die geschrift: 
des wisen ougen sint in sime houbete. 

nü sullqnt wir bilde nemen von dem guten sant Mar- 
tin und suilent vehten wider die weit und wider unsern 25 
lip und wider den tüfel und suilent den almehtigen got 
niemer gelözen von den ougen des herzen. 

nu bittent den höhen herren sant Martin daz er uns 
Gott bitten u. s. w. 



Der codex germ. 6. der k. hof«' und staatsbibl in Mün- 
chen, dem die proben entnommen sind, (nach Docens be- 
merkung a. 1822 von einem buchbinder in Weissenhorn 
für die k. hof- und staatsbibl. erworben} zerfällt in 2 
teile: a) übersezung der Legenda aurea seu Passio- 
nale sanctorum vulgo Historia Lombardica 
dicta des Jacobus a Voragine (ord. fratr. prsedica- 
torum, natione Januensis f 1298> 

b) ,Sermones in evangelia et epist. (potiushomi- 
lisß)'. das buch ist deutsch geschriben a. 1362. Holzdeckel 
mit gepresstem weiszleder überzogen. 251 zum teil ser 
feine pergamentblätter in 2 spalten jede von 50 zeilen, 
reinlich beschriben. Bei der alten auf der rückseite der 
blätter angebrachten roten blatbezeichnung I — CCL ist 
das erste blat, das den grösten teil des Inhaltsver- 
zeichnisses enthält, übergangen; Schmellers neue be- 
zeichnung beginnt mit dem ersten blatte, ßl. 1 a (der^ 
Schmeller'schen foliirnng) sp. 1 (oben) vor dem beginne 
des registers steht das rubrum: ,diz buch seit von der 
zit und von den heiligen des iöres ördenliche alse die 
zile hio erzöget.'; bl. 2 a sp. 2 beginnt der prolog mit 
einem tractat , de quatuor temporibus anni.'; bl. 
2 b sp. 1 — • bl. 4 bsp. 2 ,von dem geistlichen ad- 
vent' (von den zeichen des jüngsten gerichtes, v. anti- 
christ, ganz nach dem prologus der legenda aurea, 
Grsesse^s ausgäbe s. 1 — 12.); die heiligen laufen von S.An- 
dreas bis S. Jacobus intercisus (leg. aur. s. 12—797.) 
bl. 194 b mit unbedeutenden abweichungen von der leg. 
aurea fort. 

Bl. 195 a sp. 2 (unten) ,von der kirewihe' bis bl. 197 a 
sp. 1 wo es fortgeht ,von unsers herren lichomen'; bl. 

198 a sp. I ,von dem ewangelio dirre zit*; von bl. 198 b 
sp. 2 folgt Doch eine reihe von heiligen aber nicht mer 
nach der reibenfolge der leg«- au r. (nach Grsesse). Bl. 
210 b sp. 1 endigt teil 1, die legenden enthaltend; am 
schlusze: diz buch hat ein ende, alles leit got von uns 
für swende ; das rubrum : follebröht wart dis buch anno 
domini AlCCCLIl vigil. Mathise Apost Vor jeder neuen 
legende ist eine colorirte federzeichnung, wo besonders 
der heiligen martern stark hervortreten ; bl. 198 a sp. 1 
darstellung einer hl. communion, interessant für die ge- 
schichte des kirchenschmuckes, mit dem zeichen des maiers. 

Von bl. 211—251 folgen von derselben band deutsche 
homilien mit eingestreuten ,predigtmärlein.*; die erste 
bomilie bl. 2.11 a beginnt mit der adventspredigt; bora 
estjam nos de sompno surgere u. s. w. 

Bl. 250 a sp. 1 anfang der lezten homilie: de asump- 
tione Beat» Marise virginis, sermo ,venit ßetsabee ad 
regem Salomonem.^ 

Bl. 251 a sp. 1 schlusz: ,daz helfe uns der vatter und 
der sun und der heilige geist. ämen.^ Das register der 
homilien hat der Schreiber vorne bl. 2 a sp. 1 rot nach- 
getragen und sogar fast auf jeder spalte unterem rand 
die materie lateinisch angemerkt. Gewiss war ist Schmel- 
lers bemerkung in seinem katalog, dasz der abfasser des 
buches das eiserne latein des Jacobus a Voragine in ein 
an alten formen und ausdrücken ser reichhaltiges gold 
der deutschen spräche jener zeit (1362) umgesezt bat, 
das sich wie original list und als ganz ungelcrte fromme 
gläubige erzählung genommen, nicht öne reiz ist. Der 
übersezer, den ich auszumittcln nicht vermag, hält sich 
nicht streng an die reibenfolge der säze im text der 
iegenda aurea, lässt bald einen, bald merere solcher 
weg; so z. b. gleich im anfange der legende von s. Mar- 
tin; einzelnes hievon weiter unten. Sovil aus der spräche 
geschlossen werden kann ist diser Überarbeiter der leg. 
aur. ein Elsäszer: die mundart ist entscbiden eU 

säszisch wie sie uns in den von Pfeiffer in s. Germania III, 
407 ff. mitgeteilten predigtmärlein begegnet; vergl. Klose- 
ner u. Königshofen, Griesbabers Predigten u. s. w. Die 
eigentümlichkeiten der mundart will ich im folgenden kurz 
angeben im anschlusz an die hier abgedruckten proben. 

.ti ist immer 6: möles, dö, strözen, höbest, gnö* 
den, iör, wofen, missedöt, widerstöt u. s. w. 

In den praeteritis: sohent (sabent) köme'nt, em- 
phöben, gdbent, bötent, frogete u. s. w. 

(B, der umlaut des d ist immer e: were (wsere), Ab- 
rahe, abeneme, gewerlicfa, mere(m8ere),dete(d8ete). 

t ist nirgens in ei aufgelöst. 

u ist nie aufgelöst in au, 

ü in der präpos. (ver, vor) für e und o: unvür- 
seret, fürsmehen, fürlies, fürtrinken, für (vor), 
fürmezzen, fürswant, fürtriben. 

ü für I ,nät' u. s. w. 

unorg. umlaut von o ,ich enforhteS 

für j steht g ,begagen^ (bejagen). 

Unorganisches n ist eingeschoben in der 2. pers. plur. 
prses. sehent, bittent, erent, gent, gebent, 
mügent ir etc. 

^ Unorganisches ,/< hängt an der 1. pers. plur. prses. 
,wir lesent, wir werdent, sullent wir, wellent 
wir^ u. 8. w. ferner durchweg an den plur. formen des prse- 
terit. stündent, koment, bundent, wurdent, wö- 
rent, sprungent, stigent, hettent, stolent, für- 
tent, begrübent u. s. w. 

Endlich an den Wörtern nebent, zwischent, nier- 
gent, nüwent n. s. w. 

Fehlerhaftes verwechseln von 5 und z, was frei- 
lich bei texten des XIV. järhundertes stark einreiszt, be- 
merkt man allerwärts. 

Gewönlich sind die declinirten infinitivformen 
fehtende, zu sagende, zä behütende etc. für feh- 
tenne, zu sagenne u. s. w. 

Ad sächsische amsezong erinnert dirte für, dritte* 
,der dirte viant* etc.; dise niederdeutsche versezung hat 
auch das alaraannische wort kriase = kirsche; er- 
innert kann werden an born (brennen), bernstein 
(brennstein), vergl. gramm. I. 245. 

Zu anfange der legende von ,SantMartin* heist es : ,von 
dem namen Martinus ist gesprochen einre der einen strit 
hat wenne 'er alle zit hat wider die untugende gestritten 
oder ist gesprochen der martiler einre, wanne (in d. hs. 
von) er der martil alle zit begerende was. sin leben hat uns 
beschriben Severns sinre inngor einre (hs. einrere). Die le- 
genda anrea lautet: ,Martinus quasi Martern te- 
nens, id est bellum, contra vitia etpeccata, vel 
Martinus quasi martirum unus. Fuit enim martiri 
saltem voluntate et carnis mortificatione vel 
Martinus interpretatur quasi irritans vel pro- 
vocans seu domin ans.' der sa« von ipse — ju- 
venculo ist ausgelassen ; weiter heist es: ,Ejus vi tarn 
Severus cognomento Sulpicius discipulus 
sancti Martini, quem Gennadius inter illustres 
viros connumerat, scripsit' So geht daz verhalt- 
niss des lat. textes zu der ubersezung durch die ganze 
legende, bald hat der deutschen legende -bearbeiter ganze 
säze bald einzelne teile des sazes unubersezt gelassen. 

s. 3, 11: hs. namen. s. 3, 14: hat d. legend, aur. für 
Wiene ,per portam Ambianensium.' s. 3, 15: 
hiesch (und eis c bete) prset. von heischen, eischen 
sw. v. ahd. eiscon, gieiscon bei Otfrid. 11. III. 100 ff. 
Müller, Wörtbch. I. 425 a. Schmell. I. 125. 

s. 4, 1: zwischen ,sprach' und ,unser^ hat die hs. 
ein durchstrichenes ,der'. 

s. 4, 5: bei d5fen ist in der hs. u, wie der Schreiber 
öfters tut, weggelassen. 

s. 4, 7: hünen in der leg. aur.: barbari. 

s. 4, 21: lidig, ohne lautbrechung , vergl. Müller, 
Wtb. 1. 957 b. Wackernagel, Wrtb. 4. Ausg. 176 a. 

s. 4, 23: fas. akolitus. s. 4, 24: hs. rober, u weg- 
gelassen. 

s. 4, 25: ackes strk. f. ahd. achus, akis Graff L 
136. Müller, Wb. 1. 6 b 14 ff. 

s. 5, 4: Meilön Doch öne das flik-«^. 

s. 6, 7: lirkeD siten; über ,lirk' lahm, stot- 
ternd, Müller, Wb. 1. 1005 a. ,8chette' hier sw. f. 
Gewönlicb ist schate, schatte, schat, ahd. scato 
stark, msc. (scatawes scatewes), Wackernagel, 
Wb. 247 b. mhd. auch sw. m. Ziemann , Wb. 357 b. 

s. 6, 23: wenn es kein Schreibfehler des ungelerten 
bearbeiters ist, so haben wir hier den schon alten ge- 
brauch des schroffen Übergangs aus der ungeraden 
rede in die gerade, im Heliande so häufig, desgleichen 
im altnordischen wie A. Vollmer in seiner ausgäbe des 
Hildebrantsliedes s. 16 bemerkt. 

s. 7, 4: stetig; noch heute heisst in der Eichsfelder 
raundart stidsch 1) stuzend , von pferden gebraucht, 
2) von menschen: mit ekel an speisen behaftet. 

s. 7, 15: zwischen ,bisdum^ und ,dö' hat die hs. Gon- 
decensis, das ganz sinnlos dasteht; in der leg, aur. 
s. 748 lautet die hier nicht übersezte stelle: ,iDterea Gan- 
dacensem dycscesin causa sedandse discordiae visitahit 
u. s. w.* ; hieraus erhellt villeicht , dass der Schreiber des 
deutschen textes sich den lat. durch jemand übersezen 
Hess, selbst aber nicht oder nur schlecht latein verstand. 

s.8,6: ses=sechs, azigst= ahzigst; dieauslassung 
des h vor s noch jezt in den mundarten häufig; schwä- 
bisch: äs (achse), fläs (flachs), was (wachs), äs.l 
(achsel) u. s. w. vor ,^ kann ich den ausfall des ,cA^ nur von 
der Baar und den angrenzenden Ortschaften berichten: 
bita (beichten), ata (achten), nät (nacht); zu be- 
merken ist , dass nach auszfall des h vor s und l das vor- 
hergehende a oder i immer gedehnt wird ; hierauf weist 
Lauchert in s. Rotweiler lautlehres. 18 und 19 hin. Dise 
mundartliche erscheinung dürfte auch das von Schmel- 

)er oDd Köne unerklärt gelassene sespilon erklären: 
im altsächs. beichtspiegel (hrsggb. v. Dr. J. R. Köne, 
Münster 1860} s. 2. ,ik gihörda— unhrenia sespilon^ = 
schauspiler für sehspilon — altsächs. sehan. Vergl. 
Vollmer in K. Roths beitragen. VIII. beft s. 135. 136. 
Fromm, z. Herbort 179. Müller, Wtb. I. 594 b.; im nor- 
dischen ist es gesez dasz das h vor t ausfallt, oder 
vilmer durch t ersezt wird ; gramm. I. ^ 456. 481. — Man 
bemerke die sächs. formen wasdom = incrementum, 
wastum= statura, wasmo = fructus, fusso =;= vul- 
pium wo überall h ausgefallen ist. 

s. 8, 9: Pytania; die leg. aur.: ,ad ejustransi- 
tum Pictavi sicut Turonici convenerunt ibique 
magna altercatio orta est.^ 

s. 8, 12: hs. falsch ,stulent.' 

s. 8, 17: diehs. hat sinen jungern; jungem gienge 
auf merere oder ist comparativer schwacher dativ; und 
sinen ein Schreibfehler für sine m. 

s. 8, 18: antlide eigentüml. form, vergl. dazu Mül- 
ler Wrtbch. 1. 1060 a. Weigand, Wtb. 1. 48. 

s. 8, 26: lipbefilde aus lip — und befelhen wörtl. 
leibanheimgebung , Übergebung, begräbniss. 
Goth. gafilhan = begraben, gafilh st. ntr. = be- 
gräbniss. 

s. 9, 4: erlich — IJ auf erenvolle weise, erenhaft; 
2) schön^ ansehnlich, prachtvoll. 

s. 9; 5 : b 1 i n d e hier schwach. 

s. 9, 16: erquiket, erwecket, sw.v. Müller, Wrtb. I. 
893 a. b. 

In St. Ulrichslegende (von Schmell. hrsgegeb.) v. 1300: 
erkuken. 

Die legende des bebenhauser mönches ms. fol. 1439 
(in der k. hof- und staatsbibl. in München) hat bl. 69 b 
sp. 2: ,sö mähst du och wol sin müter erkiken.' 

a. a. 0. bl. 70 b: ,ward erkikt von dem tod^ 

s. 12, 25: über S. Martin lob-trinken könnenge- 

lesen werden J. W. Wolfs beitrage zur deutschen mytho- 
logie I. s. 38 ff. II. 96. Menzel, Symbolik 11. 113. Hoff- 
raann von Fallersleben , die dentchen Gesellschaftslieder 
des 16. und 17. Jahrhd. 2. Aufl. 1860. S. 366 ff. 

s. 13, 11 ff.: ähnlich disem predigtmärlein enthalt der 
2. teil der hs. noch ungefähr 40 solcher, die ich gelegentlich 
ver5ffentliche. 

Schmeller bemerkt in seinem katalog von disen 
predigtmärlein ,ein «auszug aller vorkommenden 
heiligenmärchen und exempel mit srenger bei- 
behaltung der spräche würde villeicht so nüz- 
lich als ergözlich sein.' 

Zu unserer legende k5nnen auch verglichen werden 
Pfeiffers Mystik. 1. 238 ff. 

München, am Neujäre 1862. 



